POHJOIS-SAVON PSYKOLOGIYHDISTYS RY
TOIMINTAKERTOMUS VUODELTA 2011

1.	YLEISTÄ

Vuosi 2011 oli yhdistyksen 36. toimintavuosi.

2.	JÄSENET

Yhdistyksen jäsenmäärä oli vuoden 2011 lopussa 216. Psykologiliitossa oli samaan aikaan yhteensä 6274 jäsentä. Yhdistyksen jäsenmäärä oli 3,4 % liiton jäsenmäärästä.

3.	YHDISTYKSEN JOHTOKUNTA

Varsinainen jäsen		tehtävä		henkilökohtainen varajäsen

Hanna Leinola		puheenjohtaja	-
Katri Ruth		vpj, tiedottaja	Saara Hytönen
Aino Kohtala		sihteeri		Tarja Pajunen
Anne Halonen		taloudenhoitaja	Anna-Maija Föhr	
Marjatta Eskelinen		jäsensihteeri	Maija Leena Kalliokoski
Iris Tacke	                    virkistysvastaava	Kirsi Honkalampi        	             
      
Yhdistyksen tilintarkastajina toimivat Aila Alakokko-Remahl ja Tapio Lavonen. Varatilintarkastajina toimivat Riitta Karvinen ja Pekka Peura.

4.	KOKOUKSET 

Yhdistyksen johtokunta kokoontui 5 kertaa. Kokoukset olivat jäsenille avoimia ja niistä tiedotettiin yhdistyksen kotisivuilla.

Kevätkokous pidettiin 14.3. Kunnonpaikassa Siilinjärvellä, kokoukseen osallistui 10 
yhdistyksen jäsentä. Syyskokous pidettiin 26.10. ravintola Osissa Kuopiossa, 
osallistujia oli 23. 

Syyskokouksessa valittiin Hanna Leinola puheenjohtajaksi vuodelle 2012 sekä johtokuntaan:

varsinainen jäsen:		varajäsen:
Katri Ruth		Saara Hytönen
Anne Halonen		Anna-Maija Föhr
Aino Kohtala		Tarja Pajunen
Marjatta Eskelinen		Maija Leena Kalliokoski
Iris Tacke		Kirsi Honkalampi
Päivi Valkonen-Leivo 	Mari Räsänen
Noora-Maria Parviainen 	Anne Hautamäki
Tiina Naukkarinen 		Sari Komonen

Liittovaltuustoedustajiksi kaudelle 2012-2013 valittiin Hanna Leinola ja Marjatta Eskelinen. Varavaltuutetuiksi valittiin Katri Ruth, Anne Halonen, Anna-Maija Föhr ja Aino Kohtala.

Tilintarkastajiksi valittiin Aila Alakokko-Remahl ja Tapio Lavonen sekä varatilintarkastajiksi Elina Kuusniemi-Peura ja Pekka Peura. 

5.	EDUSTAJAT

Yhdistyksen edustajina Psykologiliiton liittovaltuustossa olivat Marjatta Eskelinen, Hanna Leinola ja Katri Ruth. Varaedustajina olivat Tarja Pajunen, Paula Rokka, Eeva Siekkinen, Tapio Lavonen, Anne Halonen ja Anna-Maija Föhr. Yhdistyksemme jäsenistä Ulla Hintikka toimi lapsi- ja nuorisopsykologien toimikunnassa, Hannu Pajunen geropsykologian toimikunnassa, Kirsi Valkonen neuropsykologian toimikunnassa ja Anna-Maija Föhr kuntoutuspsykologien toimikunnassa. Marjatta Eskelinen toimi liiton ammattieettisessä lautakunnassa. 

6.	TALOUDELLINEN ASEMA

Tuloslaskelma osoitti 747,06 € ylijäämää. Maksuvalmius säilyi hyvänä koko vuoden.
Tuloslaskelma ja tase ovat kertomuksen liitteenä.

7.	TOIMINTA

7.1.	Edunvalvonta
Kunta-alan palkkavastaavana toimi 1.1.-31.7. Hanna Leinola ja 1.8.-31.12. Tarja Pajunen. Kuntasektorin palkkatyöryhmässä on yli 5 psykologia työllistävien työpaikkojen sekä paikallisyhdistyksen edustus ja se kokoontui vuoden aikana kerran. Palkkatyöryhmä seurasi palkkauksen kehittymistä alueen suurimmissa työpaikoissa ja vastasi järjestövalmiussuunnitelman päivittämisestä. Johtokunta teki vuoden aikana kaksi selvityspyyntöä Itä-Suomen Aluevalvontavirastolle. Toinen selvityspyyntö koski Kuopion parapsykologisen yhdistyksen harhaanjohtavaa mainontaa Fonecta.fi-verkkosivustolla ja toinen erään kunnan psykologipalveluita. Yhdistys teki poliisille tutkintapyynnön henkilöstä, joka ilmoittaa tarjoavansa psykologipalveluja alueellamme, vaikka hän ei ole laillistettu psykologi.

7.2.	Tiedotustoiminta
Yhdistyksen tiedotusvastaavana toimi Katri Ruth. Tiedottaminen tapahtui kotisivujen ja sähköpostin välityksellä. Johtokunta alkoi valmistella yhdistyksen kotisivujen uudistamista, joka toteutuu vuoden 2012 aikana. 

7.3.	Virkistystoiminta

Yhdistyksen kevätkauden päättäjäiset pidettiin 17.6. Niuvan rantasaunalla. Tilaisuuteen osallistui 17 jäsentä. Keväällä johtokunta teki jäsenistölle sähköpostikyselyn, jossa tiedusteltiin kiinnostusta osallistua yhdistyksen järjestämään yhteiskuljetukseen joko Psykologiliiton liikuntapäiville tai Psykologimessuille. Saadun palautteen perusteella yhdistys tarjosi halukkaille jäsenilleen kuljetuksen liikuntapäiville, jotka järjestettiin Oulussa 10.-11.9. Yhdistys tarjosi lisäksi alueemme osallistujille ylimääräisen hotelliyön liikuntapäivien yhteydessä. Retkelle osallistui 10 yhdistyksemme jäsentä. Pikkujoulu pidettiin Kuopiossa ravintola Maljassa 19.11. Pikkujoulujen ohjelmassa oli omakustanteinen viinikoulutus ja viinipruuvi halukkaille sekä yhdistyksen tarjoama illallinen.  Pikkujouluillalliselle osallistui 34  yhdistyksen jäsentä.

7.4.	Koulutustoiminta
Kevätkokouksen yhteydessä järjestettiin ammatillinen iltapäivä Siilinjärvellä 
Kunnonpaikassa. Ammatilliseen iltapäivään osallistui 17 yhdistyksen jäsentä.   
Syyskokoukseen oli kutsuttu mukaan Psykologiliiton toimikunnissa ja   
ammattieettisessä lautakunnassa toimivat yhdistyksemme jäsenet kertomaan oman 
toimikuntansa tai lautakuntansa ajankohtaisia kuulumisia ja kuvaamaan kokemuksiaan 
toimikuntatyöstä.  

7.5.	Muu toiminta
Yhdistys lahjoitti 200 € KYS:n uudelle palliatiivisen hoidon yksikölle, saatekirjeessä toivottiin lahjoituksen kohdentamista erityisesti lasten ja perheiden huomioimiseen. Yhdistyksen apurahoja käsiteltiin johtokunnan kokouksissa touko- ja joulukuussa. Jäsenistöltä tuli toukokuun kokoukseen kolme hakemusta ja hakemusten ulkopuolelta johtokunta halusi myöntää yhden apurahan. Johtokunta myönsi Tarja Pajuselle 500 € apurahan perusteina psykologin asiantuntemusta esiin tuova mielipidekirjoitus Savon Sanomiin, aktiivinen toiminta psykologien palkkauksen edistämisessä ja pitkäaikainen toiminta yhdistyksen hyväksi.  Aino Kohtalalle myönnettiin 250 € apuraha oman tutkimustyönsä esittelyyn kansainvälisessä kongressissa Italiassa. Joulukuun kokoukseen ei tullut jäsenistöltä esityksiä tai hakemuksia eikä johtokunta myöntänyt tässä kokouksessa apurahoja.